
Ministru kabineta noteikumi Nr. 716
Rīgā 2023. gada 5. decembrī (prot. Nr. 60 43. §)
Grozījumi Ministru kabineta 2016. gada 20. decembra noteikumos Nr. 859 "Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi"
Izdoti saskaņā ar Eiropas Savienības
struktūrfondu un Kohēzijas fonda
2014.–2020. gada plānošanas perioda
vadības likuma 20. panta 6. un 13. punktu
· Izdarīt Ministru kabineta 2016. gada 20. decembra noteikumos Nr. 859 "Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi" (Latvijas Vēstnesis, 2016, 251. nr.; 2018, 84. nr.; 2019, 108., 139. nr.; 2020, 103A., 242. nr.; 2022, 189. nr.) šādus grozījumus:
· 1. Izteikt 4.3.1. apakšpunktu šādā redakcijā:
· "4.3.1. līdz 2023. gada 31. decembrim izveidota un attīstīta sabiedrības vides apziņas veicināšanas infrastruktūra trijos nacionālas nozīmes vides izglītības un informācijas centros (ja attiecināms), izņemot gadījumus, kas minēti šo noteikumu 32.1 punktā;".
· 2. Izteikt 32. punktu šādā redakcijā:
· "32. Pasākuma ietvaros projektu īsteno saskaņā ar līgumu vai vienošanos ne ilgāk kā līdz 2023. gada 31. decembrim, izņemot šo noteikumu 21.4. apakšpunktā minētās atbalstāmās darbības ietvaros veicamos uzdevumus vides informācijas sistēmā publicējamo datu kopu sagatavošanai meklēšanas, lejupielādes un skatīšanās pakalpojumu nodrošināšanai, ko īsteno ne ilgāk kā līdz 2019. gada 31. decembrim, un gadījumus, kas minēti šo noteikumu 32.1 punktā."
· 3. Papildināt ar 32.1 punktu šādā redakcijā:
· "32.1 Ja finansējuma saņēmējs vai sadarbības partneris līdz 2023. gada 31. decembrim nevar pilnībā pabeigt projektā plānotās darbības un sasniegt plānotos iznākuma rādītājus, finansējuma saņēmējs vai sadarbības partneris var pabeigt projektā plānotās darbības par saviem līdzekļiem un sasniegt plānotos iznākuma rādītājus līdz 2024. gada 31. oktobrim."
· 4. Papildināt ar 32.2 punktu šādā redakcijā:
· "32.2 Šo noteikumu 32.1 punktā minētajos gadījumos finansējuma saņēmējs:
· 32.21. ne vēlāk kā līdz 2023. gada 31. decembrim iesniedz sadarbības iestādē priekšlikumus par līguma vai vienošanās grozījumiem;
· 32.22. noslēguma maksājuma pieprasījumu sagatavo par laikposmu līdz 2023. gada 31. decembrim un iesniedz to sadarbības iestādē ne vēlāk kā līdz 2024. gada 30. janvārim. Noslēguma maksājuma pieprasījumā nodala līdz 2023. gada 31. decembrim pabeigtās projekta darbības, veiktos izdevumus un sasniegtos iznākuma rādītājus no projekta darbībām, izdevumiem un iznākuma rādītājiem, kas tiks sasniegti laikposmā no 2024. gada 1. janvāra līdz projekta īstenošanas termiņa beigām, bet ne ilgāk kā līdz 2024. gada 31. oktobrim; 
· 32.23. līdz 2024. gada 31. oktobrim iesniedz sadarbības iestādē pamatojošo dokumentāciju par pabeigtajām projekta darbībām un sasniegtajiem iznākuma rādītājiem."
· 5. Papildināt ar 32.3 punktu šādā redakcijā:
· "32.3 Sadarbības iestāde pārbauda šo noteikumu 32.22. apakšpunktā minētajā noslēguma maksājuma pieprasījumā iekļauto informāciju un veic maksājumus par noslēguma maksājuma pieprasījumā iekļautajiem izdevumiem, kas veikti līdz 2023. gada 31. decembrim."
· 6. Papildināt ar 32.4 punktu šādā redakcijā:
· "32.4 Ja finansējuma saņēmējs vai sadarbības partneris šo noteikumu 32.1 punktā minētajos gadījumos par saviem līdzekļiem nepabeidz visas plānotās projekta darbības un nesasniedz visus plānotos iznākuma rādītājus līdz 2024. gada 31. oktobrim, finansējuma saņēmējs saskaņā ar līgumu vai vienošanos atmaksā sadarbības iestādei visu projekta ietvaros saņemto finansējumu."

